SL Uradni list Evropske unije C 227/4

Obvestilo vlade Republike Poljske v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

(2016/C 227/05)

JAVNI RAZPIS ZA ODDAJO PONUDB ZA PODELITEV KONCESIJE ZA ISKANJE IN RAZISKOVANJE NAHAJALIŠČ NAFTE IN ZEMELJSKEGA PLINA TER ČRPANJE NAFTE IN ZEMELJSKEGA PLINA IZ NAHAJALIŠČA NA OBMOČJU „BŁAŻOWA“

ODDELEK I: PRAVNA PODLAGA

1. Člen 49h(2) geološkega in rudarskega zakona (Dziennik Ustaw [Uradni list] 2015, št. 196, kakor je bil spremenjen)

2. Vladna uredba z dne 28. julija 2015 o podelitvi koncesije za iskanje in raziskovanje nahajališč ogljikovodikov ter črpanje ogljikovodikov iz nahajališča kot tudi koncesije za črpanje ogljikovodikov iz nahajališča (Dziennik Ustaw [Uradni list] 2015, št. 1171)

3. Direktiva 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (UL L 164, 30.6.1994, str. 3; UL, posebna poljska izdaja, poglavje 6(2), str. 262)

ODDELEK II: NAROČNIK

Ime: Ministerstwo Środowiska (Ministrstvo za okolje) Poštni naslov: ul. Wawelska 52/54, 00-922 Warszawa, POLJSKA Telefon: +48 223692449, +48 223692447. Telefaks: +48 223692460. Internetni naslov: www.mos.gov.pl

ODDELEK III: PREDMET POSTOPKA

1. Vrsta dejavnosti, za katere je koncesija namenjena

Koncesija za iskanje in raziskovanje nahajališč nafte in zemeljskega plina ter črpanje nafte in zemeljskega plina iz nahajališča na območju „Błażowa“, v koncesijskih blokih 416 in 417

2. Območje, na katerem se bodo izvajale dejavnosti

Meja območja, ki ga zajema ta razpis, je opredeljena z geodetskimi črtami, ki povezujejo točke z naslednjimi koordinatami koordinatnega sistema PL-1992:

Številka točke X [PL-1992] Y [PL-1992] 1 235 252,373 711 178,197 2 228 291,890 722 315,000 3 235 141,041 726 795,886 4 223 925,008 744 543,900 5 223 895,850 743 860,810 6 222 687,040 715 541,910 7 222 646,087 713 598,330 8 222 648,190 713 598,274 9 222 405,956 707 295,803 10 232 285,198 710 286,462

Površina navpične projekcije območja, ki ga zajema ta razpis, je 270,05 km2.

Območje, ki ga zajema ta razpis, se nahaja v naslednjih okrožjih in občinah Podkarpatskega vojvodstva:

okrožje Strzyżów, občina Niebylec (13,319 % območja),

okrožje Rzeszów, občini Lubenia (14,887 %) in Tyczyn (0,278 %), mestna občina Błażowa (0,801 %), občini Błażowa (30,059 %) in Hyżne (13,134 %), mestna občina Dynów (0,374 %) ter občina Dynów (18,684 %),

okrožje Brzozów, občini Domaradz (0,058 %) in Nozdrzec (0,074 %),

okrožje Przemyśl, občina Dubiecko (6,151 %),

okrožje Przeworsk, občina Jawornik (2,181 %).

Namen del v paleozojskih, mezozojskih in kenozojskih formacijah je priprava dokumentacije in črpanje nafte in zemeljskega plina iz navedenih območij.

3. Rok, ki ni krajši od 90 dni od objave razpisa, in kraj oddaje ponudb

Ponudbe na razpis za koncesijo je treba predložiti osrednji pisarni Ministrstva za okolje najpozneje do 16:00 po srednjeevropskem času na zadnji dan 91-dnevnega obdobja, ki se začne dan po objavi tega razpisa v Uradnem listu Evropske unije.

4. Podrobni razpisni pogoji, vključno z merili za ocenjevanje in njihovimi ponderji, ki zagotavljajo izpolnjevanje pogojev iz člena 49k geološkega in rudarskega zakona z dne 9. junija 2011

Ponudbe lahko predloži podjetje, za katero je bila s kvalifikacijskim postopkom potrjena usposobljenost, kakor to določa člen 49a(16)(1) in (2) geološkega in rudarskega zakona, in sicer samostojno ali kot upravitelj, če se več podjetij skupaj prijavlja za koncesijo.

Prejete ponudbe bo razpisna komisija ocenila na podlagi naslednjih meril:

30 % – finančne zmožnosti, ki dajejo ustrezno jamstvo, da bodo dejavnosti v zvezi z iskanjem in raziskovanjem nahajališč ogljikovodikov ter črpanjem ogljikovodikov iz nahajališča ali črpanjem ogljikovodikov iz nahajališča dejansko opravljene, ter zlasti viri in načini financiranja načrtovanih dejavnosti, vključno z deležem lastnih sredstev in zunanjega financiranja; 25 % – tehnične zmožnosti za iskanje in raziskovanje nahajališč ogljikovodikov ter črpanje ogljikovodikov iz nahajališča ali črpanje ogljikovodikov iz nahajališča, ter zlasti razpoložljivost ustreznih tehničnih, organizacijskih, logističnih in kadrovskih potencialov; 20 % – obseg in načrt geoloških del, vključno s predlaganimi geološkimi ali rudarskimi dejavnostmi; 10 % – izkušnje s področja iskanja in raziskovanja nahajališč ogljikovodikov ali črpanja ogljikovodikov iz nahajališč, ki zagotavljajo varno opravljanje dejavnosti, varovanje življenja in zdravja ljudi in živali ter varstvo okolja; 10 % – predlagana tehnologija za opravljanje geoloških del, vključno z geološkimi ali rudarskimi dejavnostmi, z uporabo inovativnih elementov, zasnovanih za ta projekt; 5 % – obseg in načrt obveznega zbiranja vzorcev s pomočjo geoloških dejavnosti, vključno z vzorčenjem v izvrtanem jedru.

Če je v fazi ocenjevanja ponudb na podlagi zgoraj navedenih meril več ponudb enako ocenjenih, bo dodatno merilo za dokončen izbor med navedenimi ponudbami znesek pristojbine za podelitev užitka na rudarski pravici v fazi iskanja in raziskovanja.

5. Minimalni obseg geoloških informacij

Koncesijski podatki ime območja: Błażowa kraj: na kopnem; koncesijska bloka 416 in 417 Vrsta nahajališča konvencionalno nahajališče nafte in zemeljskega plina Strukturne ravni karpatsko-stebniška (fliš) paleocensko-miocenska paleozoično-mezozoična predkambrijska Naftni sistemi I – sistem v flišu Skolskega pokrova II – avtohtoni miocenski sistem predkarpatskega bazena pod Skolskim pokrovom (predvsem severni del območja) III – paleozoično-mezozoični sistem podlage (predvsem zahodni del območja) Matične kamnine I – spaski skrilavec, inoceramove plasti, menilitni skrilavec II – drobnoklastične kamnine poznega badna in zgodnjega sarmata III – ordovicijske in silurske drobnoklastične kamnine, klastične kamnine zgodnjega devona, klastično-karbonatne kamnine srednjega in poznega devona in zgodnjega karbona, drobnoklastične kamnine srednje jure Zbirne kamnine I – kužminski peščenjak, inoceramove plasti, klivski peščenjak II – peščenjak in pesek poznega badna in zgodnjega sarmata III – predkambrijski peščenjak, karbonatne kamnine srednjega in poznega devona ter zgodnjega karbona in pozne jure Neprepustne kamnine I – formacije drobnoklastičnega fliša: spaski skrilavec, inoceramove plasti, hieroglifne plasti, pisani skrilavec, menilitne plasti, krosenske plasti II – številne plasti glinavcev v okviru nasledstva avtohtonega miocena, stebniške posamezne kamnine ali flišno nasledstvo skolske enote nad avtohtono plastjo miocena III – ordovicij ali silur za hipotetična predkambrijska nahajališča; kamnine kulma, triasa, jure, avtohtonega miocena ter serije Skolskega pokrova za devonska in karbonska nahajališča; kamnine avtohtonega miocena in serije fliša Skolskega pokrova za jurska nahajališča Debelina nadkritja I – 0–2 500 m II – 2 000 –3 800 m III – 2 000 –4 500 m Vrsta pasti I – strukturne ali strukturno-litološke II – strukturne in stratigrafske III – strukturne in stratigrafske Identificirana nahajališča v bližini (ZP – zemeljski plin; N – nafta) Zalesie (ZP) – odkrit leta 1982, skupno črpanja 1 054,61 mio. m3; proizvodnja v letu 2014: 158,41 mln m3, rezerve in viri: za črpanje: 2 239,38 mio. m3 (industrijske 333,64 mio. m3) Nosówka (N) – odkrita leta 1989, skupno črpanja 269 760 ton; proizvodnja v letu 2014: 6 030 ton, rezerve in viri: za črpanje: 55 680 ton (nič industrijskih) Nosówka (ZP) – odkrit leta 1999, skupna črpanja 38,61 mio. m3; proizvodnja v letu 2014: 3,96 mio. m3, rezerve in viri: za črpanje 396,49 mio. m3 (industrijske 168,4 mio. m3) Jodłówka (ZP) – odkrit leta 1980, skupno črpanja 2 058,04 mio. m3; proizvodnja v letu 2014: 7,43 mio. m3, rezerve in viri: za črpanje 989,37 mio. m3 (industrijske 78,58 mio. m3) Rączyna (ZP) – odkrit leta 1983, skupno črpanja 231,52 mio. m3; proizvodnja v letu 2014: 0,17 mio. m3, rezerve in viri: za črpanje 228,62 mio. m3 (industrijske 120,55 mio. m3) Husów-Albigowa-Krasne (ZP) – odkrit leta 1961, skupno črpanja 4 409,72 mio. m3; proizvodnja v letu 2014: 19,95 mio. m3, rezerve in viri: za črpanje 613,92 mio. m3 (industrijske 78,36 mio. m3) Kielanówka-Rzeszów (ZP) – odkrit leta 1978, skupno črpanja 2 431,25 mio. m3; proizvodnja v letu 2014: 61,22 mio. m3, rezerve in viri: za črpanje 2 301,74 mio. m3 (industrijske 111,46 mio. m3) Kańczuga (ZP) – odkrit leta 1959, skupno črpanja 675,03 mio. m3; proizvodnja v letu 2014: 5,31 mio. m3, rezerve in viri: za črpanje 54,35 mio. m3 (industrijske 8,53 mio. m3) Wola Jasienicka (N) – odkrita leta 1962, skupno črpanja 71 720 ton in 33,67 mio. m3 vezanega plina; proizvodnja v letu 2014: 120 ton, rezerve in viri: nič rezerv in virov (industrijskih 180 ton) Opravljene seizmografske raziskave (lastnik) 1977–1986 Błażowa-Bircza 2D (državna zakladnica) 1982 Rzeszów-Zalesie 2D (državna zakladnica) 1990 Błażowa-Leszczyny 2D (PGNiG S.A.) 1991 Dębica-Sędziszów-Rzeszów 2D (PGNiG S.A.) 1991–1995 Zalesie-Jodłówka-Skopów 2D + 1997 predelava (PGNiG S.A.) 2004 Babica-Niebylec 2D (PGNiG S.A.) 2012 Błażowa-Dynów 2D (PGNiG S.A.) Referenčne in nadomestne vrtine referenčne: Szklary IG-1 (1 152 m), Dynów 1 (4 281 m), Żyznów 4 (1 400 m), Żyznów 5 (1 405 m), nadomestne: Bachórzec 1 (4 093 m), Babica IG-1 (3 426,1 m), Drohobyczka 1 (4 104,5 m), Drohobyczka 3 (3 900 m), Hadle Szklarskie 1 (3 277 m), Hermanowa 1 (5 092 m), Kielnarowa 1 (3 611,5 m)

6. Rok za začetek dejavnosti

Dejavnosti, ki jih zajema koncesija, se bodo začele najpozneje v 14 dneh od dneva pravnomočnosti sklepa o koncesiji.

7. Pogoji za podelitev koncesije, zlasti glede višine, obsega in načina zagotavljanja zavarovanja iz člena 49x(1) geološkega in rudarskega zakona, ter v utemeljenih primerih tudi višine, obsega in načina zagotavljanja zavarovanja iz člena 49x(2) navedenega zakona

Izbrani ponudnik mora zagotavljati zavarovanje, ki zajema neskladnost ali neustrezno skladnost s pogoji iz koncesije in financiranje likvidacije del v rudnikih v primerih, da koncesija preteče, je odvzeta ali postane neveljavna. To zavarovanje mora biti zagotovljeno od dneva podelitve koncesije do konca faze iskanja in raziskovanja. Višina zavarovanja se določi na 100 000 PLN. Način in rok plačila ureja člen 49x(4) in (5) geološkega in rudarskega zakona.

8. Minimalni obseg geoloških del, vključno z geološkimi ali rudarskimi dejavnostmi

Predlagani minimalni program geoloških del v fazi iskanja in raziskovanja obsega:

Stopnja I: trajanje: 12 mesecev

obseg: interpretacija in analiza arhiviranih geoloških podatkov

Stopnja II: trajanje: 12 mesecev

obseg: izvajanje 2D seizmičnih raziskav (100 km) ali vrtanje ene vrtine do globine največ 5 000 m z obveznim jedrovanjem v odrejenih intervalih

Stopnja III: trajanje: 24 mesecev

obseg: vrtanje ene vrtine do globine največ 5 000 m z obveznim jedrovanjem v odrejenih intervalih

Stopnja IV: trajanje: 12 mesecev

obseg: analiza pridobljenih podatkov

9. Obdobje, za katero se podeli koncesija

Obdobje koncesije obsega 10 let in vključuje:

— fazo iskanja in raziskovanja, ki traja 5 let od dne podelitve koncesije,

— fazo črpanja; ki se začne s sprejetjem odločitve o naložbi.

10. Posebni pogoji za izvajanje dejavnosti in zagotavljanje javne varnosti, javnega zdravja, varstva okolja in racionalnega upravljanja nahajališča

Izvajanje del programa koncesijskih del ne sme kršiti pravic lastnikov in ne odpravlja zahteve po skladnosti z drugimi zahtevami iz zakonodaje, zlasti geološkega in rudarskega zakona, ter zahtevami glede rabe zemljišč, varstva okolja, kmetijskih površin in gozdov, narave, voda in odpadkov.

11. Vzorčni sporazum o podelitvi užitka na rudarski pravici

Vzorčni sporazum je priložen v obliki priloge.

12. Informacije o znesku pristojbine za podelitev užitka na rudarski pravici

Minimalni znesek pristojbine za podelitev užitka na rudarski pravici za območje „Błażowa“ za petletno osnovno obdobje znaša 57 391,03 PLN (z besedami: sedeminpetdeset tisoč tristo enaindevetdeset zlotov in tri groše) na leto. Letni znesek pristojbine za podelitev užitka na rudarski pravici za namene iskanja in raziskovanja rudnin je prilagojen srednjeročnemu letnemu indeksu cen življenjskih potrebščin in storitev kumulativno za obdobje od sklenitve sporazuma do leta pred datumom plačila pristojbine, kakor jo je določil predsednik osrednjega statističnega urada Uradnega lista Republike Poljske (Monitor Polski) (člen 49h(3)(12) geološkega in rudarskega zakona).

13. Informacije v zvezi z zahtevami, ki jih morajo ponudbe upoštevati, in dokumenti, ki se jih zahteva od ponudnikov:

1. Ponudba mora vsebovati: 1. ime (podjetja) in sedež ponudnika; 2. predmet ponudbe, skupaj z opisom območja, za katerega naj bi se podelila koncesija in užitek na rudarski pravici; 3. obdobje, za katerega naj bi se podelila koncesija, trajanje faze iskanja in raziskovanja in datum začetka dejavnosti; 4. cilj, obseg in narava geoloških del, vključno z geološkimi dejavnostmi, ali rudarskih del in informacije o delih, ki jih je treba opraviti za dosego cilja, ter za to potrebnih tehnologijah; 5. načrt, razdeljen po letih, geoloških delih, vključno z geološkimi dejavnostmi, ter obsegu tovrstnih del; 6. obseg in načrt obveznega zbiranja vzorcev s pomočjo geoloških dejavnosti, vključno z vzorčenjem v izvrtanem jedru, kakor je opredeljeno v členu 82(2)(2) geološkega in rudarskega zakona; 7. pravico ponudnika do nepremičnine (območja), v okviru katere je predvideno izvajanje dejavnosti, ali pravico do uporabe užitka na rudarski pravici, za katero je podjetje zaprosilo; 8. seznam območij, ki so del shem za ohranjanje narave; ta zahteva ne zadeva projektov, za katere se zahteva okoljsko dovoljenje; 9. ukrepe za zmanjševanje negativnih okoljskih vplivov načrtovanih dejavnosti; 10. obseg geoloških informacij, ki so na voljo ponudniku; 11. izkušnje s področja iskanja in raziskovanja nahajališča ogljikovodikov ali črpanja ogljikovodikov iz nahajališča, ki zagotavljajo varno opravljanje dejavnosti, varovanje življenja in zdravja ljudi in živali ter varstvo okolja; 12. tehnične zmožnosti za iskanje in raziskovanje nahajališč ogljikovodikov ter črpanje ogljikovodikov iz nahajališča, ter zlasti razpoložljivost ustreznih tehničnih, organizacijskih, logističnih in kadrovskih potencialov; 13. finančne zmožnosti, ki dajejo ustrezno jamstvo, da bodo dejavnosti v zvezi z iskanjem in raziskovanjem nahajališč ogljikovodikov ter črpanjem ogljikovodikov iz nahajališča ali črpanjem ogljikovodikov iz nahajališča dejansko opravljeni, ter zlasti vire ter načine financiranja načrtovanih dejavnosti, vključno z deležem lastnih sredstev in zunanjega financiranja; 14. predlagano tehnologijo za izvajanje geoloških del, vključno z geološkimi ali rudarskimi dejavnostmi; 15. predlog zneska pristojbine za podelitev užitka na rudarski pravici, ki ne sme biti nižji od zneska, ki je opredeljen v razpisu za zbiranje ponudb; 16. predlagan način zagotavljanja varnosti; 17. če ponudbo predlaga skupaj več podjetij, mora ta poleg navedenega vsebovati še: (a) ime (podjetij) in sedeže vseh podjetij, ki predlagajo ponudbo; (b) upravitelja; (c) deleže stroškov geoloških del, vključno z geološkimi dejavnostmi, ki so predlagani v sporazumu o sodelovanju.

2. Ponudbe, predložene v postopku zbiranja ponudb, morajo izpolnjevati zahteve in pogoje iz razpisa za zbiranje ponudb.

3. Ponudbi je treba priložiti: 1. dokazila o obstoju okoliščin, opisanih v ponudbi, zlasti izpise iz ustreznih registrov; 2. dokazilo o pologu depozita; 3. kopijo sklepa, ki potrjuje pozitiven rezultat kvalifikacijskega postopka, kakor ga navaja člen 49a(16)(1) in (2) geološkega in rudarskega zakona; 4. grafične priloge, pripravljene v skladu z zahtevami glede zemljevidov rudnikov, ki ponazarjajo upravne meje države; 5. pisna zagotovila, da bodo tehnični viri na voljo osebam, udeleženim v postopku zbiranja ponudb, če se za izvajanje koncesije uporabljajo tehnični viri drugih oseb; 6. dve kopiji projekta geoloških dejavnosti.

4. Ponudniki lahko v svojih ponudbah na lastno pobudo zagotovijo dodatne informacije ali jim priložijo dodatne dokumente.

5. Dokumenti, ki jih ponudniki predložijo, morajo biti originali ali overjene kopije originalov, kakor je predvideno v zakoniku o upravnem postopku. Ta zahteva se ne uporablja za kopije dokumentov, ki jih je treba priložiti ponudbam in jih je pripravil organ, ki podeljuje koncesijo.

6. Dokumente v tujem jeziku je treba predložiti skupaj s prevodom v poljščino, ki ga opravi zapriseženi prevajalec.

7. Ponudbe morajo biti predložene v zapečateni ovojnici ali zapečatenem paketu z imenom (podjetja) ponudnika ter navedenim predmetom ponudbe.

8. Ponudbe, predložene po izteku roka za predložitev, bodo ponudnikom vrnjene neodprte.

14. Informacije glede načina pologa depozita, znesek depozita in rok plačila

Ponudniki morajo položiti depozit v višini 1 000 PLN (z besedo: tisoč zlotov) pred iztekom časovnega obdobja za predložitev ponudbe.

DEL IV: ADMINISTRATIVNE INFORMACIJE

IV.1 Razpisna komisija

Organ, ki podeljuje koncesijo, imenuje razpisno komisijo, da izpelje postopek za zbiranje ponudb in izbere najustreznejšo ponudbo. Sestava in postopkovna pravila komisije so opredeljena v vladni uredbi z dne 28. julija 2015 (Dziennik Ustaw [Uradni list] 2015, št. 1171, Vladna uredba o podelitvi koncesije za iskanje in raziskovanje nahajališč ogljikovodikov ter črpanje ogljikovodikov iz nahajališča kot tudi koncesije za črpanje ogljikovodikov iz nahajališča). Razpisna komisija organu, ki podeljuje koncesijo, v potrditev predloži poročilo o postopku za zbiranje ponudb. Poročilo je skupaj s ponudbami in vso dokumentacijo v zvezi s postopkom za zbiranje ponudb na voljo drugim osebam, ki so predložile ponudbe.

IV.2 Dodatna pojasnila

V sedmih dneh od objave razpisa za zbiranje ponudb lahko zainteresirane strani od organa, ki podeljuje koncesijo, zahtevajo pojasnila glede posameznih razpisnih pogojev. Organ, ki podeljuje koncesijo, bo v sedmih dneh od prejetja navedenega zahtevka v javnem informacijskem listu (Biuletyn Informacji Publicznej) objavil pojasnila na strani, namenjeni za obvestila navedenega organa.

IV.3 Dodatne informacije

Informacije o območju, ki ga zajema postopek za zbiranje ponudb, je zbral poljski urad za geologijo (Państwowa Służba Geologiczna) v paketu geoloških podatkov (Pakiet danych geologicznych), ki je na voljo na spletišču ministrstva za okolje (www.mos.gov.pl) in na

oddelku za geologijo in geološke koncesije (Departament Geologii i Koncesji Geologicznych) Ministerstwo Środowiska (Ministrstvo za okolje) ul. Wawelska 52/54 00-922 Warszawa, Poljska Telefon: +48 223692449; Telefaks: +48 223692460